Cenazaya gerîlayê HPGyî Agît Işikî pê kargo keyeyê ci rê amebî erşawitene. Komîteya Paştdayîşê Keyeyanê Şehîdan a PKKyî derheqê babete de eşkerayîyêke weşanaye.
Eşkerayîya PKKyî wina ya:
''Îqtîdarê AKP-MHPyî erjanê komelkîyan  çin keno û pê bêexlaqî û bêwijdanîye wazeno komel biqedîno, teslîm bigêro. Bi nê hawayî wazeno ke îqtîdarê xo derg bikero. Hûrmetê mergan erjo tewr pîl ê merdimîye yo. Îqtîdarê AKP-MHPyî bi hawayêkê bêexlaqî pê kerdişanê xo yê faşîzanan keno ke şarê ma bitersno.
Şerwanê azadîye Agît Îpeko ke 23ê gulana 2017î de Girê Xelasorî yê merkezê Dêrsimî de şer de şehîd bi, rîxmê israra keyeyê ci zî cenaza teslîmê înan nêbî û seke vurîyaye îşkence. Labelê keyeyî cenazaya lajê xo ra fek vera nêda û netîceya testê DNA de dewlete neçare mende ke qebul bikera ke cenaza aîdê Agît Îpekî ya. Goreyê prosedurê normalî ganî Dezgehê Tipê Edlîyî venga keyeyî bidayêne û cenaza teslîmê înan bikerdêne. Labelê herinda ci de asteyê ey pê PTTyî kolîyêk de teslîmê dadîya ci ameyî kerdene.
Têna cenazayanê gerîlayan rê îşkence nêkenê heman wextî de pê asteyanê înan ê ke kolîyêk de yê bi hawayêkê bêsînorî û bêexlaqî dadîye, keye, heskerdoxan, şarê ma, komelê Tirkîya û merdimîye rê zî îşkence kenê. Pê na exlaqîye zî pax nêbenê û nêverdenê ke kesêk/e tewrê cenaza biba/o, keye şîn bikero.
Îqtîdarê AKP-MHPyî yo ke bêexlaqîye de sînoran nas nêkeno, pê çinkerdişê erjanê komelkîyan, pê kerdişanê xo yê bêxlaqîyan û bêwijdanan wazeno ke komel biqedîno û teslîm bigêro. Bi nê hawayî wazeno îqtîdarê xo derg bikero. Komnêbîyayîşê merdiman ê rîyê vîrusê Korona ra xo ra sey firsendêk vîneno û wina hesibneno ke şarê ma do vera nê hêrişan bêveng bimano. La xo xepîneno.
Hêrsê şarê ma vera na bêxlaqî û bêwijdanîye resa asta tewr berze. No hêriş têna vera şerwananê azadîye nê, vera şarê ma û pêro merdimîye ame kerdene. Ganî kesêk/e vera nê kerdişê bêexlaqî bêveng nêmano. Ganî şarê ma wayîrê şehîdanê xo bivejîyê.''
